Kingsman: The Secret Service

Kingsman: The Secret Service 2014an estreinatutako komedia, akzio eta espioitza film britaniar-estatubatuarra da. Matthew Vaughnek zuzendu zuen, Dave Gibbons eta Mark Millarren The Secret Service komikian oinarrituta dago. Gidoia Matthew Vaughn eta Jane Goldmanek idatzi zuten. Istorioak agente sekretua izatera iritsiko den Gary "Eggsy" Unwin (Taron Egerton) nola errekrutatu eta prestatzen duten kontatzen du. Eggsyren misioa mundu mailan arriskutsua den Richmond Valentine (Samuel L. Jackson) menderatzea da. Filmaren protagonistak Colin Firth, Mark Strong eta Michael Caine ere badira.

Kingsman: The Secret Service urtero ospatzen den Butt-Numb-A-Thon maratoian estreinatu zen 2014ko abenduaren 13an eta 2015eko urtarrilaren 29an Erresuma Batuan. Alde batetik pelikulak kritika positiboak jaso zituen zine kritikoen eskutik, akzio sekuentzia ederrak, interpretazioa eta humore beltza dela eta. Hala ere, eszena bortitz eta sexual batzuk kritikatuak izan ziren, gehiegizkoak zirelako. Pelikulak 414 milioi dolar baino gehiago bildu ditu mundu osoan zehar, orain arteko Vaughnen pelikula arrakastatsuena bilakatuz. 2015ean Britaniar onenaren Empire Awarda irabazi zuen.

Kingsman: The Golden Circle (2017) eta The King's Man (2021) jarraipenak dauzka.

 Argumentua 
Kingsmanen agante sekretu bat hiltzen denean, bere postua beste pertsona batek betetzen du. Gainerako kideek hautagai bat proposatu behar dute, eta horietako bat aukeratuko da. Oraingoan, Galahad agenteak (Colin Firth) lankide ohi baten semea proposatzen du: Eggsy (Taron Egerton). Bitartean Valentine (Samuel L. Jackson) milioiduna mundu osoa arriskuan jarriko duen plan bat prestatzen ari da. Bestalde, Kingsmanek Valentineren plana argitu eta ekidin behar dute.

 Aktoreak 
 Colin Firth: Harry Hart / Galahad
 Samuel L. Jackson: Richmond Valentine
 Mark Strong: Merlino
 Taron Egerton: Gary "Eggsy" Unwin
 Michael Caine: Chester King / Artù
 Sophie Cookson: Roxanne "Roxy" Morton
 Sofia Boutella: Gazelle
 Mark Hamill: Professor James Arnold
 Jack Davenport: Lancillotto
 Samantha Womack: Michelle Unwin
 Geoff Bell: Dean
 Edward Holcroft: Charles "Charlie" Hesketh
 Hanna Alström: Tilde printzesa
 Jack Cutmore-Scott: Rufus Saville
 Bjørn Floberg: Suediar lehen ministroa
 Fiona Hampton: Amelia
 Tobi Bakare: Jamal
 Morgan Watkins: Rottweiler

 Produkzioa 
Mark Millar eta Vaughn espioitza pelikulez eztabaidatzen ari ziren, urteak pasa ahala generoa oso serioa bihurtu dela esanez. Beraz, espiotzako film “dibertigarri” bat egitea erabaki zuten. Vaughnek pelikula hau egiteko denbora izateko X-Men: Days of Future Past filma zuzentzeari uko egin behar izan zion. Hasiera bateanzabaldu zen Leonardo DiCaprio izan zitekeela filmeko gaizkilea, bainak Vaughnek hau gezurtatu zuen. 2013an Vaughnek Sophie Cookson aukeratu zuen emakumezko protagonista gisa eta Mark Hamill James Arnold Irakaslearen kameo bat egiteko aukeratua izan zen.

 Errodajea 
Filmaketa 2013ko urriaren 6an hasi zen, Deepcut-en, Surrey. Filmak Skyfall pelikulak izandako aurrekontuaren herena izango zuela iragarri zen. Camdeneko Alexandra Roadeko eraikin bat erabili zen Eggsyren etxea irudikatzeko eta hainbat eszena Imperial College Londonen filmatu ziren. Kenningtoneko The Black Prince Pub borrokako eszenak eta auto pertsekuzioak filmatzeko erabili zen, Savile Row (Mayfair) ere erabili zen kanpo lokalizazio gisa. Huntsman jostundegiak arropak egin zituen eta James Lock & Co. txapelak egin zituen. Bestalde, Adele,​ Elton John,​​ Lady Gaga,​​ edota David Beckhamen kameoak egongo zirela zioten zurrumurruak zabaldu baziren ere, zurrumurru faltsuak izan ziren.

 Musika 
2014ko maiatzean, Henry Jackman y Matthew Margesonek filmaren musika konposatuko zutela jakin zen eta uztailean iragarri zen Gary Barlowek soinu banda idatziko zuela. Gainera Take That taldearen zazpigarren diskako Get Ready for It abestia amaierako kredituetan entzuten da.

 Kanpo estekak 
 IMDBko fitxa irakurgai 

Kategoria:Kingsman filmak
Kategoria:Matthew Vaughnek zuzendutako filmak
Kategoria:Erresuma Batuko filmak
Kategoria:Ameriketako Estatu Batuetako filmak
Kategoria:Umorezko filmak
Kategoria:Gogoaren kontrolari buruzko filmak
Kategoria:Argentinan girotutako filmak
Kategoria:Ingalaterran girotutako filmak
Kategoria:Kentuckyn girotutako filmak
Kategoria:Washington Hirian girotutako filmak
Kategoria:Hego Amerikan girotutako filmak
Kategoria:Ameriketako Estatu Batuetan girotutako filmak
Kategoria:Rio de Janeiron girotutako filmak
Kategoria:1997an girotutako filmak
Kategoria:2014an girotutako filmak